Viðskiptafélagarnir Árni Hauksson og Hallbjörn Karlsson eiga farsælan feril að baki í viðskiptum . Birgir Ísl . Gunnarsson Viðskiptafélagarnir Árni Hauksson og Hallbjörn Karlsson er stærstu hluthafarnir í Múrbúðinni eftir að fjárfestingafélag þeirra Vogabakki festi kaup á 40% eignarhlut í félaginu . Múrbúðin rekur þrjár byggarvöruverslanir í Reykjavík , Reykjanesbæ og Hafnarfirði . Fjallað er um kaupin í Markaði Fréttablaðsins í morgun og greint frá því að stærsti seljandi hafi verið fjárfestingarsjóður í stýringu hjá Gamma sem fór með 26% hlut í Múrbúðinni . Árni og Hallbjörn voru á sínum tíma aðaleigendur Húsasmiðjunnar , sem þá var stærsta byggingavöruverslun landsins , en seldu meirihluta sinn í fyrirtækinu árið 2005 . Mikið var fjallað um kaup Árna og Hallbjörns á Húsasmiðjunni árið 2001 og meðal annars gefin út bókin Fjandsamleg yfirtaka , eftir fyrrverandi forstjóra félagsins , Boga Þór Siguroddsson . . Sömuleiðis var sætti það tíðindum þegar félagarnir seldu Húsasmiðjuna árið 2005 til Baugs . Í Í viðauka rannsóknarskýrslu Alþingis segir : „ Í janúarlok 2005 keypti Baugur síðan Árna og Hallbjörn út úr fyrirtækinu . Við þetta tilefni sagði Árni Hauksson að þeir Hallbjörn hafi séð fyrirtækið sem langtímafjárfestingu : „ Okkar fyrirætlanir voru til langs tíma , en okkur barst tilboð sem ekki var hægt að hafna . “ Baugur áfram seldi þau 55% , sem félagið keypti , til þriggja fjárfestingarfélaga sem á sama tíma voru einnig stærstu hluthafar Flugleiða ; Saxhóls , fjárfestingarfélags Nóatúnsfjölskyldunnar ; Prímusar , fjárfestingarfélags Hannesar Smárasonar og Byggingarfélags Gylfa og Gunnars . Hver þessara aðila átti um 18,3 prósent , samtals 55% , á móti 45% Baugs . Ólíkt mörgum öðrum umbreyttum fyrirtækjum fór Húsasmiðjan ekki í stórfellda útrás á næstu árum . Félagið var þó mjög skuldsett og sigldi í þrot haustið 2008 . “ Tekjur Múrbúðarinnar á síðasta ári voru 940 milljónir króna og drógust lítillega saman frá árinu á undan . Hagnaður Múrbúðarinnar nam um 58 milljónum króna og hélst nánast óbreyttur á milli ára . Eigið fé fyrirtækisins var 188 milljónir í árslok 2018 og arðsemi eigin fjár á síðasta ári var því rúmlega 30 prósent . Eiginfjárhlutfall félagsins var um 43 prósent . „ Fjárfestingarfélagið Vogabakki , sem er í jafnri eigu Árna og Hallbjörns , hagnaðist um 415 þúsund evrur í fyrra , jafnvirði 56 milljóna króna , borið saman við hagnað upp á rúmlega 2,2 milljónir evra á árinu 2017 . Heildareignir félagsins námu 29 milljónum evra í árslok 2018 og eigið fé Vogabakka var um 24 milljónir evra . Eignir félagsins samanstanda einkum af eignarhlutum í öðrum félögum , sem eru bókfærðar á 18,7 milljónir evra , en þar munar langsamlega mest um skráð erlend hlutabréf að fjárhæð tæplega 14,8 milljónir evra , “ segir í umfjöllun Markaðarins .